พอดีประจำเดือนมาไม่ปกติ ส่วนตัวเป็นคนมีประจำเดือน 7 วัน ประจำเดือนมาตั้งแต่วันที่29 เดือนเมษาถึง วันที่5 พฤษภาคม วันที่6-7 เลือดออกมาสีน้ำตาลเปื้อนกางเกงนิดเดียว วันที่9 ไม่มีเลือดอะไรแล้ว วันที่ 10 มีเพศสัมพันธ์กับแฟน2 ครั้ง ครั้งแรก หลั่งนอกแต่ก็เปื้อนที่ช่องคลอด ครั้งที่สอง หลั่งในแต่ค้างอยู่สักพัก ดูในแอพวันตกไข่ ช่วงไข่สุก(โอกาสกลาง)12-14 ช่วงไข่สุก(โอกาสสูง)15-16 และวันที่17 วันตกไข่ ตั้งแต่วันที่10 ที่มีเพศสัมพันธ์กับแฟน หลังจากนี้ไม่มีเพศสัมพันธ์เลย แบบนี้มีโอกาสตั้งครรภ์ได้มั้ยค่ะ มีโอกาสมากน้อยแค่ไหนค่ะ
สวัสดีค่ะ หากประจำเดือนมาวันที่ 29 เม.ย. ถึง 5 พ.ค. เท่ากับมา 7 วัน ซึ่งถือว่าปกติดี ส่วนวันที่ 6-7 พ.ค. การมีเลือดสีน้ำตาลออกมาเปื้อนกางเกงในเล็กน้อย ถือเป็นประจำเดือนที่ค้างอยู่เล็กน้อย ไม่ได้ผิดปกติอะไร และไม้ได้นับว่าเป็นจำนวนวันที่ประจำเดือนมาค่ะส่วนการมีเพศสัมพันธ์ในวันที่ 10 พ.ค. ซึ่งถือว่าไม่ใช่ระยะปลอดภัย ดังนั้น ย่อมมีโอกาสตั้งครรภ์ได้ค่ะ ทั้งนี้ เราไม่มีทางทราบได้แน่นอนว่า ไข่จะตกในวันใด วันตกไข่นั้นอาจไม่ได้ตรงตามที่แอพต่างๆ คำนวณค่ะ จึงไม่สามารถตอบได้ว่ามีโอกาสเท่าไหร่ อีกทั้งตัวอสุจินั้น เมื่อเข้าสู่มดลูกแล้ว อาจอยู่ได้นาน 3-5 วัน ซึ่งอาจเป็นวันไข่เกิดตกพอดีก็ได้ค่ะดังนั้น หลังจากนี้ หากไม่มีประจำเดือนมา ก็ควรตรวจหาการตั้งครรภ์ดูด้วยค่ะ และหลังจากนี้ หากจะมีเพศสัมพันธ์ ก็ควรใส่ถุงยางอนามัยป้องกัน และหากมีประจำเดือนมา ก็ควรเริ่มพิจารณาทานยาคุมกำเนิด หรือฉีดยาคุม หรือใช้แผ่นแปะยาคุมกำเนิดค่ะ ซึ่งจะช่วยป้องกันการตั้งครรภ์ได้มากกว่า 99% ไม่ควรใช้วิธีการคำนวณดูจากวันไข่ตก เพราะผิดพลาดได้สูงมากค่ะ